**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«......» «........................» 2018 թվականի N ...... –Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ԱՊՐԻԼԻ 27-Ի N 820-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածների պահանջները՝ Հայաստանի Հանրապետության կառավարությունը **ո ր ո շ ու մ է.**

1. Հայաստանի Հանրապետության կառավարության 2006 թվականի ապրիլի 27-ի «Պետական գույքը մրցույթով մասնավորեցնելու (օտարելու) կարգը հաստատելու և Հայաստանի Հանրապետության կառավարության 1998 թվականի հոկտեմբերի 29-ի N 669 որոշումն ուժը կորցրած ճանաչելու մասին» N 820-Ն որոշման (այսուհետ՝ որոշում) մեջ կատարել հետևյալ լրացումները և փոփոխությունները.

1) որոշման նախաբանում «կետը» բառից հետո լրացնել «Պետական գույքի կառավարման մասին» Հայաստանի Հանրապետության օրենքի 22-րդ հոդվածի 2-րդ կետի 1-ին ենթակետը» բառերը, իսկ «Իրավական ակտերի մասին» Հայաստանի Հանրապետության օրենքի 71-րդ հոդվածը» բառերը հանել:

2) որոշման 1-ին կետի ա) ենթակետով հաստատված կարգում կատարել հետևյալ լրացումները և փոփոխությունները՝

ա. 3-րդ կետում «Հայաստանի Հանրապետության կառավարությանն առընթեր պետական գույքի կառավարման վարչությունը» բառերը փոխարինել «Պետական գույքի կառավարման կոմիտեն» բառերով,

բ. 5-րդ կետում «կազմակերպչի պաշտոնական կայք-էջում» բառերից առաջ լրացնել «[www.azdarar.am](http://www.azdarar.am) կայքում և» բառերը,

գ. 13-րդ կետի ե) ենթակետում «անվանումը» բառերից հետո լրացնել «գույքի մասին պատկերավոր տեղեկությունները» բառերը,

դ. 13-րդ կետի զ) ենթակետի 4-րդ պարբերությունում «անձնագրի» բառերից հետո լրացնել «կամ նույնականացման քարտի» բառերը,

ե. 13-րդ կետի զ) ենթակետի 7-րդ պարբերությունում «տվյալ ձևով» բառերից հետո լրացնել «և պայմաններով» բառերը,

զ. 13-րդ կետի ը) ենթակետից հանել «մրցույթում հաղթող չճանաչվելու դեպքում նախավճարի վերադարձման կարգը» բառերը,

է. 18-րդ կետում Հայաստանի Հանրապետության կառավարությանն առընթեր պետական գույքի կառավարման վարչություն բառերը` փոխարինել Պետական գույքի կառավարման կոմիտե բառերով,

ը. 22-րդ կետում` «Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ» բառերը փոխարինել «Պետական գույքի կառավարման կոմիտեի» բառերով:

թ. 24-րդ կետը շարադրել հետևյալ նոր խմբագրությամբ.

«24. Մրցույթում հաղթող չճանաչված մասնակիցները, ինչպես նաև մասնակցի կարգավիճակ չստացած հայտատուների կողմից վճարված մրցույթի մասնակցության նախավճարը կազմակերպչի կողմից մրցույթի հաղթող չճանաչված մասնակիցներին (հայտատուներին) վերադարձվում է 5 (հինգ) աշխատանքային օրվա ընթացքում»,

ժ. ուժը կորցրած ճանաչել 25-րդ և 26-րդ կետերը:

3) որոշման 1-ին կետի բ) ենթակետով հաստատված հայտում կատարել հետևյալ փոփոխությունները՝

ա. 2-րդ կետում «մասնավորեցման» բառից հետո լրացնել «(օտարման)» բառը,

բ. 4-րդ կետում «Անձնագրային տվյալները» բառերից հետո լրացնել «(նույնանականացման քարտի տվյալները)» բառերը:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ԱՊՐԻԼԻ 27-Ի N 820-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Իրավական ակտի անհրաժեշտությունը**

Առաջարկվում է պարզեցնել պետական գույքը մրցույթով մասնավորեցվելու (օտարելու) ընթացակարգը՝ վերացնելով վարչական քաշքշուկները:

**2. Կարգավորման հարաբերությունների ներկա վիճակը և առկա խնդիրները**

Մրցույթում հաղթող չճանաչված մասնակիցների, ինչպես նաև մասնակցի կարգավիճակ չստացած հայտատուների վճարած մրցույթի մասնակցության նախավճարի վերադարձման կարգը սահմանվում է ՀՀ կառավարության 2006 թվականի ապրիլի 27-ի N 820-Ն որոշմամբ (այսուհետ՝ որոշում) հաստատված կարգով (24, 25 և 26-րդ կետերով): Մասնավորապես որոշման 1-ին կետի ա) ենթակետով հաստատված կարգի 24-րդ կետով սահմանվել է, որ մրցույթում հաղթող չճանաչված մասնակիցները, ինչպես նաև մասնակցի կարգավիճակ չստացած հայտատուները մրցույթի մասնակցության նախավճարի վերադարձման նպատակով պետք է դիմեն կազմակերպչին, իսկ վերջինս դիմումն ստանալուց հետո 5-օրյա ժամկետում դիմումատուին տալիս է մրցույթի մասնակցության նախավճարի վերադարձման մասին հայտ:

**3. Առկա խնդիրների առաջարկվող լուծումները**

Առաջարկվում է պարզեցնել պետական գույքը մրցույթով մասնավորեցվելու (օտարելու) ընթացակարգը՝ ուստի մրցույթում հաղթող չճանաչված մասնակիցներին, առանց վերջիններիս կողմից դիմում ներկայացնելու՝ ավտոմատ կերպով նախավճարը վերադարձնելու գործընթաց իրականացնելու նպատակով առաջարկվում է համապատասխան փոփոխություն կատարել որոշման մեջ: Մասնավորապես` Կարգի 24-րդ կետը շարադրել նոր խմբագրությամբ, իսկ 25 և 26-րդ կետերն ուժն կորցրած ճանաչել:

Միևնույն ժամանակ առաջարկվում են որոշակի շտկումներ կատարել որոշման մեջ:

**4. Կարգավորման առարկան**

ՀՀ վարչապետի 02.07.2018թ. N 02/03.5/13726-18 հանձնարարականի կատարումն ապահովելու համար մշակվել է «Հայաստանի Հանրապետության կառավարության 2006 թվականի ապրիլի 27-ի N 820-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը:

**5. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Պետական գույքի կառավարման կոմիտեի կողմից:

**7. Իրավական ակտի կիրարկման դեպքում ակնկալվող արդյունքը**

Նախագծի ընդունման արդյունքում կվերացվեն պետական գույքը մրցույթով մասնավորեցնելու (օտարելու) գործընթացի վարչական քաշքշուկները:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ԱՊՐԻԼԻ 27-Ի N 820-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ՆԱԽԱԳԾԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**ԲԱՑԱԿԱՅՈՒԹՅԱՆ ՄԱՍԻՆ**

**1. Այլ իրավական ակտերում փոփոխությունների և/կամ լրացումների անհրաժեշտությունը**

Չի առաջացնում:

**2. Միջազգային պայմանագրերով ստանձնած պարտավորությունների հետ համապատասխանությունը**

Համապատասխանում է:

**3. Այլ տեղեկություններ (եթե այդպիսիք առկա են)**

Չկան:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ԱՊՐԻԼԻ 27-Ի N 820-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԴԵՊՔՈՒՄ ՊԵՏԱԿԱՆ ԲՅՈՒՋԵՈՒՄ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ**

**ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ**

**ՄԱՍԻՆ ՏԵՂԵԿԱՆՔԸ ՈՉ ԿԻՐԱՌԵԼԻ ԼԻՆԵԼՈՒ ՎԵՐԱԲԵՐՅԱԼ**

«Հայաստանի Հանրապետության կառավարության 2006 թվականի ապրիլի 27-ի N 820-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին տեղեկանքի լրացման անհրաժեշտությունը բացակայում է, քանի որ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն նախատեսվում: